《冬日偕潘元伟何俞之暨舍弟仲蔚过曾元陟草堂赏菊得千字》
明代·张萱

东篱摇落半荒烟，羡尔閒亭晚尚鲜。客到白衣堪共醉，花芬綵笔转堪怜。

河阳色满从先竞，官阁风和亦后妍。但取寒芳宜野佩，新诗何用牍三千。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。